CELEX: 32001R1339
Language: hr
Date: 2001-06-28 00:00:00
Title: Uredba Vijeća (EZ) br. 1339/2001 od 28. lipnja 2001. o proširenju učinaka Uredbe (EZ) br. 1338/2001 o propisivanju mjera potrebnih za zaštitu eura od krivotvorenja na one države članice koje nisu prihvatile euro kao svoju jedinstvenu valutu

19/Sv. 003
            
            
               HR
            
            
               Službeni list Europske unije
            
            
               57
            
         32001R1339
   
               L 181/11
            
            
               SLUŽBENI LIST EUROPSKE UNIJE
            
            
               28.06.2001.
            
         
      UREDBA VIJEĆA (EZ) br. 1339/2001
   od 28. lipnja 2001.
   o proširenju učinaka Uredbe (EZ) br. 1338/2001 o propisivanju mjera potrebnih za zaštitu eura od krivotvorenja na one države članice koje nisu prihvatile euro kao svoju jedinstvenu valutu
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 308.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Prilikom donošenja Uredbe (EZ) br. 1338/2001 (3) Vijeće je utvrdilo da se njezini članci 1. do 11. primjenjuju u onim državama članicama koje su prihvatile euro kao svoju jedinstvenu valutu.
            
         
               (2)
            
            
               Međutim, važno je da euro uživa istu razinu zaštite u onim državama članicama koje ga nisu prihvatile te da se s tim ciljem poduzmu potrebne mjere,
            
         DONIJELO JE OVU UREDBU:
   Članak 1.
   Primjena članaka 1. do 11. Uredbe (EZ) br. 1338/2001 proširuje se na one države članice koje nisu prihvatile euro kao svoju jedinstvenu valutu.
   Članak 2.
   Ova Uredba stupa na snagu na dan njezine objave u Službenom listu Europskih zajednica.
   Ona se primjenjuje od 1. siječnja 2002. Međutim, primjenjuje se od dana objave za novčanice i kovanice koje još nisu izdane, ali se predviđa njihovo izdavanje.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 28. lipnja 2001.
      
         
            Za Vijeće
         
         
            Predsjednik
         
         B. ROSENGREN
         
      
   
   
      (1)  SL C 337 E, 28.11.2000., str. 264.
   
      (2)  Mišljenje doneseno 3. svibnja 2001. (još nije objavljeno u Službenom listu).
   
      (3)  SL L 181, 4.7.2001., str. 6.